《隔竹敲茶臼》
宋代·林希逸

兴入卢仝椀，龙团旋解包。忽闻茶臼响，正隔竹窗敲。

活水烹新茶，香风度绿梢。听知童落杵，惊起鹊离巢。

香比云英捣，清无水厄嘲。林深留客处，未羡巳公茅。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。